text: Pipira sana sa mga Bikolano an nakakamidbid saiya. Dai aram kun anong gayo an naginibohan niya sa buhay na may matagom na kahulogan sa kulturang bikolnon.
text: #000001
text: “Si Perfecto minimidbid man na “Ama kan Literaturang Bikol” asin “Ama kan Literaturang Hiligaynon”. Kagmukna siya kan peryodikong AN PARABARETA (1899-1900), an pinakaenot na peryodikong Bikolnon. Sa mga sinurat niya may beses an ipinapakaag niya komo kagsurat iyo an M.P.”
text: #000003
text: == Mga amay na dekada kan buhay ==
text: #000006
text: Kan 1873 nagpaIloilo siya asin duman nagin siyang “mayordomo, kusinero, muchacho, akolito asin sacristan” kan tugang niyang padi si Juan Perfecto na nadestino duman.
text: #000007
text: Alagad, sabi ni Salvador Pons, si Padre Juan Perfecto pig’urihan kan mga Kastila ta siya may kabatiran sa pagbulong bilang “faith healer” Dinakop kan mga autoridad asin itinapok sa Puerto Princesa sa puro nin Paragua kun saen siya duman na nagadan.
text: #000008
text: Alagad, si Mariano Perfecto nagtener sa Iloilo asin duman nagtukdo nin matematika, gramatika Espanyol, asin Latin. Dangan siya nakaisip magsurat nin mga istorya sa tataramon na Hiligaynon na nagin popular na gayo asta kan nanggana sa loteria nagkaag nin Libreria de Mandurriao sa Iloilo pero mga sinusurat niya pinapaimprenta pa niya sa Manila. Kan 1877, nagin ining Libreria Panayana. Kan 1884, pigbungsod niya an Almanaque Panayano kon Kalendario. Kan 1906, nakakaag na siya nin imprentahan kun saen igdi pig’iimprenta mga novena, mga devocion, mga corrido, mga cartilla, asin mga istoryang nasusurat sa Ilonggo.
text: #000009
text: An pagkahigos ni Perfecto sa pagsurat nareparo kan Amerikanong si Frank R. Blake. Sabi niya si Perfecto “saro sa igwang pinakadakul na sinurat sa lokal na tataramon sa paghihinapos kan rehimen Espanyol”. Nabanggit man ni Salvador Pons y Torres, sarong Kastilang Agustino na si Perfecto inapod niyang “queredisimo amigo”, igwang labi sa “ochenta las obras en dialectos regionales escritas y publicadas.”
text: #000014
text: Kan matugdas an administrasyon kolonyal kan Amerikano, siya nagkandidato para gobernador kan Ambos Camarines sa eleksyon kan Nob. 2, 1909 asin naelehir siya sa botong 2,518 kontra sa botong 174 kan saiyang kalaban na si Isabelo Aguilar. Siya an ika-5ng gobernador kan Camarines Sur (parte pa kan Ambos Camarines).
text: #000017